钦定古今图书集成/明伦汇编/闺媛典/第127卷 > 林以德妻王氏
## 钦定古今图书集成/明伦汇编/闺媛典/第127卷 > 林以德妻王氏

按《闽通志》：“王氏，长乐人，适林以德。年二十三而孀。舅
姑老，子孔居尚幼，其兄怜其年少，欲嫁之，氏誓死不
从。养老守孤，不易其操。孔居长，娶戴氏，未几孔亦亡，
遗二孙，一在襁褓，氏躬抚之。家贫，勤女工以赡衣食。
及长，命从贤师。洪武二十八年，有司上其事旌表。年
九十有九。”